# Tātauira Mahere Whakatinana o He tipu ka hua 2023

### Ngā Herenga Whakaoti me te Tuku Mahere Whakatinana

* Whakamahia tēnei tātauira ki te whakakī i tō Mahere Whakatinana. Tēnā tāruatia ngā kiko o tēnei tātauira ki te Pūnaha Whakahaere Haumi, a Pītau.
* Ka īmēratia ki a koe ngā mōhiohio o te āhei atu ki Pītau, tae atu ki tēnei tātauira.
* Ka taea te whakamahi pane-iti, pikitia, kauwhata me ngā kuputoro.
* Tukua tō Mahere Whakatinana i mua i te 12pm, 28 o Pēpuere 2024.
* Mō te āwhina, te ārahitanga rānei ki te tuku i tō Mahere Whakatinana, tēnā īmēra ki: eivm@mbie.govt.nz.

Mā te tuku i te mahere whakatinana ki a MBIE, e whakaae ana koe ki ngā [Kauapapahere pūtea, ngā ture me ngā herenga a MBIE](#_Ngā_kaupapahere_me).

Nōu te haepapa ki te whakarite i ngā rōpū katoa i tohutorotia i tō mahere:

* ki te whakaū i te tika o ā rātou taipitopito whaiaro, me te āhua me te nui o tā rātou whai wāhi ki ngā mahi i whakamāramatia i roto i te marohitanga
* ki te pānui, me te whakaae ki ngā ture me ngā here o te tuku marohitanga me ngā mōhiohio ka pānuitia e mātou ki te iwi tūmatanui.

## Tātauira Mahere Whakatinana

### Wāhanga 1: Mōhiohio Matua

|  |
| --- |
| * 1. **Taitara katoa**

**I te 12 kupu, iti iho rānei, homai te taitara o tō hōtaka rangahau.****Kaua e whakauru kupu rāpoto.****Whakaurua tō whakautu ki konei...** |
| * 1. **Te Roa o te Kaupapa**

Homai te rā tīmata me te rā mutunga o tō kaupapa. Kia mōhio mai, me tīmata i runga, i muri rānei i te 1 o Hūrae 2024. Ka taea te whakarite i te rā mutunga hei te rima tau i muri mai o te rā tīmata.Whakaurua tō whakautu ki konei... |
| * 1. **Tapeke o te pūtea e tonoa ana**

Ka aunoa te whakakī haere i tēnei mōhiohio mai i te Pūtea i Tonoa i raro i te wāhanga o Ngā Mōhiohio Ahumoni. |
| * 1. **Ngā Taipitipito Whakapā**

Mā te whakamahi i te tūtohi i raro nei, homai te ingoa, te wāhitau īmēra me te nama waea o ngā kaiwhakapā mō tō tono me te kirimana. Koinei ngā kaiwhakapā ka whiwhii ngā whakamōhiotanga.

|  |  |  |  |  |
| --- | --- | --- | --- | --- |
| **Tūranga** | **Ingoa** | **Rōpū whakahaere** | **Wāhitau īmēra** | **Nama Waea** |
| **Kaiwhakahaere Tono** |  |  |  |  |
| **Kaiwhakahaere Kirimana** |  |  |  |  |

 |

### Wāhanga 2: Whakaūngia anō tō Māraurautanga

|  |
| --- |
| * 1. ****Māraurautanga****

Ko tēnei wāhanga he whakaū anō i tō māraurautanga. He mea whakaoti tēnei wāhanga i te wāhanga 1. E tono ana mātou kia pānuitia anō ēnei paearu me te whakaū anō i tō māraurautanga ki ngā paearu i raro mō tō marohitanga ka aromatawaitia. Ki te kore te kaitono e ū ki ēnei paearu, ka whakakorea tana tono pūtea i runga i ngā take māraurau.Me rōpū Māori te rōpū manature o Aotearoa e tuku tono ana. Ko te rōpū Māori he rōpū whakahaere e tautuhi ana i a ia anō hei Māori, ā, ka whakamahi (ka hiahia rānei ki te whakamahi) i te rangahau, te pūtāiao me te hangarau, aua tūmomo mahi rānei.Me tuku taunakitanga ngā rōpū e whakaatu ana i te raukaha me te āheinga ki te whakatinana me te whakaahaere i ngā mahi rangahau nui. Ka kimi taunakitanga a MBIE o tētahi rōpū e rite ana te nui ki te kaupapa, te āheinga whakahaere, te wheako hoki/rānei o te whakahaere kaupapa nui. Tērā pea e whakakanohi ana ēnei momo rōpū i ngā iwi, ngā hapū me ngā marae, he momo rōpū rānei kāore e tautuhia ana e te whakapapa.Kāore te tangata takitahi e āhei ana ki te tono.Kāore ngā tari Kāwanatanga (e tautuhia ana i raro i te Āpitihanga 2 o te Public Service Act 2020) e āhei ana ki te tono pūtea. E āhei ana ngā Wānanga i whakatūria i raro i te Education and Training Act 2021 ki te tono. Kāore hoki ētahi atu hinonga Karauna, tae atu ki ngā whare wānanga me ngā CRI e āhei ana ki te tono pūtea.Kāore ngā rōpū turuki e puritia ana e ngā hinonga Karauna e āhei ana ki te tono pūtea.Kai whai pānga ngā ture me ngā here o te whakaaetanga tuku pūtea a te Tahua, ki te whakaratonga pūtea kua whakaaetia e te rōpū kirimana me mātou. Mā te tuku marohitanga, e whakaae ana ngā kaitono ki ngā ture me ngā here o te Whakaaetanga Tuku Pūtea.Me kore tō marohitanga e whai hua mā tētahi rōpū kāwanatanga o Rūhia (tae atu ki, engari kāore e whāiti ki, te tautoko i ope tauā o Rūhia, ngā mahi haumaru rānei), tētahi atu rōpū i waho o te kāwanatanga rānei e tirohia ana tērā pea kei te whai wāhi ki te riri.Me kore tō marohitanga e whai pānga ki ngā mahi kua oti kē te whiwhi pūtea i tētahi atu tari kāwanatanga.Me tuku ngā tono i roto i tā mātou Pūnaha Whakahaere Haumi (Pītau) i mua o te rā kati, ā, me ū ki ngā tikanga whakatakoto, kiko, me ētahi atu herenga ā-whakahaere e noho ana i roto i tēnei āheinga whiwhi pūtea.E tutuki ana i tō tono ēnei paearu katoa? Āe/Kāo |

### Wāhanga 3: Tauākī Tūmatanui me te Tauākī Whāiti

|  |
| --- |
| 3.1 **Tauākī Tūmatanui**I te 500 kupu, iti iho rānei, tukua mai he tauākī tūmatanui kua oti kē te whakarite, e whakamārama ana i tō kaupapa. E pōhiritia ana e mātou ngā tauākī tūmatanui i roto i te reo Māori. Tēnā whakaurua:ngā whāinga me ngā putanga o tō kaupapa Ka pēhea tō whakatutuki i ēneingā hapori me ētahi atu rōpū e mahi ana i tō tahate wā tū o te kaupapangā taipitopito whakapā e taea ana te whakaputa, hei whakamahi mā te iwi tūmatanui, mā ngā arapāho hoki/rānei..Kaua e whakauru i ngā mōhiohio matatapu, he tohutoro, he whakaahua, he ataata, he oro rānei.Whakaurua tō whakautu ki konei... |
| 3.2 **Whakarāpopoto Whāiti**I te 500 kupu, iti iho rānei, homai te whakarāpopoto o tō hōtaka rangahau. Mēnā ka taea te whakamahi i tō tauākī tūmatanui hei whakarāpopo whāiti, tēnā tārua me te whakapiri i te tauākī ki konei.Whakaurua tō whakautu ki konei... |

### Wāhanga 4: Kairangitanga (50% te taumaha)

|  |
| --- |
| **4.1 Kairangitanga: Hautūtanga Māori**I te 1000 kupu, iti iho rānei, whakamāramatia te tūranga o te Māori i roto i te hautūtanga me te mana whakahaeretanga o tō hōtaka rangahau. Ko ētahi tauira pea ko: te hanganga ā-whakahaerete hoaoa whakahaere i ngā tāngatangā whakaritenga rangapūtangate whakatakoto i ngā ingoa o te hunga e whai wāhi ana ki te whakamaheretanga, te whakatinanatanga hoki/rānei o te kaupapa, te hōtaka rānei.hautūtanga rangahau hautūtanga kaupapa.Whakaurua tō whakautu ki konei... |
| **4.2 Kairangitanga: Te raukaha me te āheinga**I te 1000 kupu, iti iho rānei, kōrero mai mō ngā pūkenga, ngā rauemi me ngā tohungatanga e hiahiatia ana ki te kawe i tēnei hōtaka rangahau. Me whakauru:ngā pūkenga me ngā mōhiotanga o te rōpū, ngā hiahiatanga rānei ki te kawe i ngā mahingā tāpaetanga mai i ngā rōpū ā-waho e whakarato ana i ngā pūkenga, te tuku rauemi rānei ki te kaupapate whakahaeretanga o te kawenga kaupapa, ngā whāinga me ngā whakamaheretanga ahumoniNgā whakaritenga tuku kirimana-iti mō te kawenga.Whakaurua tō whakautu ki konei... |
| **4.3 Kairangitanga: Ngā Whakaarotau** I te 1000 mano kupu, iti iho rānei, whakawhānuitia ngā kōrero mō ngā wero me ngā arawātea kua tautohua i roto i te wāhanga o ngā Whakaarotau o tō marohitanga tuatahi (huringa 1). Kōrero mai mō ngā mahi matua ka whāia e koe ki te whakatau i ēnei, ā, me whakauru i te hunga tautoko, ngā rōpū rānei ka noho hei hoa rangapū kawenga matua. Whakaurua tō whakautu ki konei... |
| **4.4 Kairangitanga: Te tikanga rangahau me te hoahoatanga**I te 1000 kupu, iti iho rānei, kōrero mai mō te āhua o te whakatinana o tō hōtaka rangahau i te tikanga rangahau hāngai, pakari hoki, ā, ka puta he mātauranga hou i te rangahau, te pūtaiao me te auahatanga, tae atu ki te mātauranga Māori. Me whakauru:te whānuitanga o ngā tikanga rangahau ka whakamahia e koe, me te take i te kōwhirihia aua tikanga rāngā momo rauemi rangahau, ngā wāhi, te huinga uiui rānei/hoki; ka uru pea ki tēnei ngā take i kore ai ētahi āhutanga i kōwhiria.te āhua o te mātua whakarite i te pakari o ngā huarahi mātauranga me te whakarite i te kounga nui o ngā rangahaui te āhua o tō whakahaere i te tūraru ā-pūtaiao, tūraru ā-hangarau, ngā haurahi hou, auaha rānei/hoki. Whakaurua tō whakautu ki konei...  |

### Wāhanga 5: Pāpātanga (50% te taumaha)

|  |
| --- |
| 5.1 **Pāpātanga:** **Te whakawhānuitanga o te raukaha**I te 2000 kupu, iti iho rānei, kōrerotia mai te āhua o te whakawhānui a te hōtaka rangahau i te raukaha o ngā hapori me ngā kairangahau Māori kia whai wāhi me te whakamahi i te rangahau, te pūtaiao me te mahi auaha. Me whakatau tō whakautu i ēnei take, engari kaua e whāiti noa ki ēnei:te āhua o tō whakawhiti me te tuari i ō rangahau ki ngā hapori Māori me ētahi atu kairangahaute āhua o te tuitui whatunga hou, hononga hou hoki i roto i te hapori, ā, me te rangahau, te pūtaiao me te auahatanga te āhua o te whakawhanake a tō kaupapa i te āheinga me ngā pūkenga o te tangata me ngā hapori e whai wāhi anate āhua o tō whakarite i ngā arawātea mō te mātauranga Māori, ngā kairangahau Māori me ngā rangahau i hautūhia e te Māori ki te tuku i ngā awhero Māoriētahi atu mōhiohio e hiahia ana koe ki te whakauru.Whakaurua tō whakautu ki konei... |
| 5.2 **Pāpātanga: Ngā hua**I te 2000 kupu, iti iho rānei, kōrero mai mō te āhua o te hua mai o ngā hua ōkiko me te pānga tōrunga i tō kaupapa ki ngā hapori Māori me te whakatau i ngā wero matua, arawātea rānei Me whakatau tō whakautu i ēnei take, engari kaua e whāiti noa ki ēnei:he aha ngā hua e marohitia ana, ā, ka pēhea tō ine i ēnei huaka pēhea tō tautohu i ngā arawātea anamatangā hua mauroa e matapaetia ana i muri i te rā mutunga o tēnei hōtaka rangahau, hei tauira, 2 tau, 5 tau me te 10 tau i muri i te kirimana.Ka taea hoki e koe te whakauru i te āhua o te oranga ki ngā hapori Māori kia haumako ai, kia whakauru hoki ki ngā mahi rangahau, te pūtaiao me te auahatanga ki te tuku i te:whakaputanga whakaaro me te mātauranga, te tiri me te whakawhitiwhanaketanga o te manawaroa me te mana Motuhake.Whakaurua tō whakautu ki konei... |

### Wāhanga 6: Hōtaka mahi (kāore he tepenga kupu)

|  |
| --- |
| 6.1 **Hōtaka mahi** Ka whakatakoto te hōtaka mahi i ngā kawenga me ngā tūmahi. He mārama te whakaatu i ngā āhuatanga matua, ngā whāinga kaupapa tae atu ki te raupapatanga me te angawā. Whakamahia ai te hōtaka mahi e mātou ki te aroturuki i te tutukitanga o ngā kawenga o tō kaupapa hei te wā o te aromatawaitainga o tō ahunga me ngā pūrongo whakamutunga.Ko te Kawenga he whakamārama o ngā pāpātanga taumata nui, ngā putanga rānei o te hōtaka mahi. Ka hiahia pea koe ki te whakarārangi i tō hōtaka ki ngā ariā matua, ngā ariā rangahau rānei.Ko ngā tūmahi he whāinga ka taea te ine, pēnei i ngā hātepe matua, ngā wāhanga, ngā whāinga rānei e tutuki ai te Kawenga. Ko ngā tūmahi, he mea e taea ana te ine, he takahanga motuhake, ehara i te taumata kokenga noa iho. Me whai rā kawenga puta noa i te wā o te kaupapa, otirā kaua e whakaritea katoatia kia tū hei te rā mutunga o te hōtaka rangahau.Mō ia **Kawenga** i roto i te hōtaka mahi, whakaratoa:he taitara whakaahuahe taipitopito kōrero whakamāramatētahi, ētahi Tūmahi rānei. Mō ia **Tūmahi** tēnā whakaratoa: he taitara whakaahuahe taipitopito kōrero whakamāramate rā tīmata me te rā mutunga Whakaurua tō whakautu ki konei... |

### Wāhanga 7: Ngā Tāngata me ngā Rauemi

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 7.1 **Ngā Kaiwhakahaere**Mā te whai i tēnei tūtohi hei tauira, whakamāramatia ngā kaimahi matua ka whai wāhi ake me te tuku i ngā tātai pūmanawa. Me whakauru i ngā kaimahi matua anake kua rite kē i te wā ka tukuna e koe te Mahere Whakatinana. Whakaratoa mai ngā Tūranga Ukiuki (FTE) mō ia kaimahi matua, mō ia tau whiwhi pūtea.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tūranga** | **Tūranga e hiahiatia ana**  | **Ingoa Katoa** | **CV** | **FTE**  | **Wāhitau īmēra** | **Nama Waea** | **\*E Hiahiatia ana te Kanorautanga mō te tukunga o te tono** |
| **Kaihautū o te Rangahau/****Kaihautū o te Hōtaka** | *Āe* | *Āe* | *Āe* | *Āe* | *Āe* | *Āe*  | *Āe* |
| **Kairangahau matua** | *Āe*  | *Āe* | *Āe* | *Āe* | *Āe* | *Āe* | *Āe* |
| **Mātanga/Whakaruruhau** | *Kōwhiringa*  | *Āe* | *Kāore e hiahiatia ana*  | *Kāore e hiahiatia ana* | *Āe* | *Āe* | *Kāore e hiahiatia ana* |
| **Ākonga** | *Kōwhiringa*  | *Āe* | *Kāore e hiahiatia ana* | *Kāore e hiahiatia ana* | *Āe* | *Āe* | *Kāore e hiahiatia ana* |
| **Tētahi atu** | *Kōwhiringa*  | *Āe* | *Kāore e hiahiatia ana* | *Kāore e hiahiatia ana* | *Āe*  | *Āe* | *Kāore e hiahiatia ana* |

\*Mēnā e hiahiatia ana kia tāurua ngā mōhiohio kanorau e te tangata kua whakaingoatia, ka tukua ki a ia tētahi pōhiri mā te īmēra. Me whakakī i tēnei i mua o te tuku i tō tono. Mō ētahi atu mōhiohio, tirohia tā mātou whārangi ipurangi [Diversity in science.](https://www.mbie.govt.nz/science-and-technology/science-and-innovation/agencies-policies-and-budget-initiatives/diversity-in-science/) E kore mātou e tuku pūtea mō ngā utu ā-tau a ngā kaimahi kaunihera engari ka tuku pūtea pea mō ētahi atu utu e pā ana ki tā rātou whai wāhitanga. Ngā kaimahi matuaKaihautū o te Rangahau/Kaihautū o te Hōtaka: ngā kairangahau, kaitohutohu rānei e noho haepapa ana ki te ārahi i te hōtaka rangahau.Ngā Kairangahau Matua: te hunga rangahau, otirā ko rātou ngā tohunga e tika ana kia angitu ai te hōtaka rangahau. Me whakaingoa tētahi kairangahau matua, neke atu rānei.Mātanga/Whakaruruhau: te hunga whai wāhi ki te hōtaka rangahau, te whatunga whānui rānei. Tētahi atu: he tūranga kāore i uru ki ētahi o ngā wāhanga i runga nei.Ko te hōputu o te CV ko te [RS&T, te CV tuhinga paki rānei](https://view.officeapps.live.com/op/view.aspx?src=https%3A%2F%2Fwww.mbie.govt.nz%2Fdmsdocument%2F25174-curriculum-vitae-cv-templates-when-applying-for-funding&wdOrigin=BROWSELINK) |

### Wāhanga 8: Mōhiohio Ahumoni

|  |
| --- |
| 8.1 **Tahua putea e tonoa ana**Tāurua te tapeke o ngā pūtea e tonoa ana i a mātou (hāunga te GST) mō ia kaupapa i tēnei tau. Atu ki te $2,000,000 (hāunga te GST) e wātea ana i ia tau puta noa i te roanga o te wā whiwhi pūtea.He Tauira: $2,000,000 i ia tau (hāunga te GST) mō te wā whiwhi pūtea o te 5 tau. |
| 8.2 **Te Tuku Kirimana-iti** Ko te pūtea mō te tuku kirimana-iti te tapeke e whakaaro ana koe ki te whakapau ki ngā mahi a ētahi atu whakahaere ki te kawe i tō hōtaka rangahau.Mēnā e whai pānga ana, mō ia tau whiwhi pūtea, whākina mai ngā kaikirimana-iti ka whai wāhi ake. Mō ia kaikirimana-iti, whakaratoa:te ingoa o te rōpū kirimana-iti me te whenuate nui o te pūtea i whakaratoa i i atau (hāunga te GST).Whakaurua tō whakautu ki konei…. |
| 8.3 **Ngā whakapaunga me te mahere pūtea āwhiwhi**Whakaratoa he mahere pūtea ā-tau me te tapeke mō te roanga o te kaupapa (atu ki te 5 tau). Ka whakaatu te mahere pūtea i te āhua o te whakapau i ngā pūtea MBIE i tonoa, mō ngā utu o te hōtaka rangahau. Mēnā e whai pānga ana, tēnā whakamahia ēnei upoko:Hekenga wāriu o ngā taputapu/rētiNgā whakapaunga ā-Whakahaere WhānuiTētahi atuNgā Utu WhakahaereNgā kaimahiTe tuku kirimana-iti (ka aunoa te whakakī mai i te wāhanga o mua)Me ōrite te tapeke o te mahere pūtea ki te tapeke o te tahua e whāia ana e koe (hei te roanga o te kirimana), ā, kāore he GST i roto i ngā uara katoa. Kāore te tahua e aro ki te pikiutu turipū hei te roanga o te wā o te kirimana.Tēnā whakaurua ngā take, ngā pūmāramarama rānei mō ngā tatauranga kua marohitia.Tāurua tō mahere pūtea āwhiwhi mō te hōtaka rangahau katoa ki konei... |

### Wāhanga 9: Ngā whakarōpūtanga

|  |
| --- |
| 9.1 **Ngā Whakarōpūtanga Rangahau** Tautuhia **kia kotahi, kia rua anake rānei**: Kaupapa Rangahau (FOR) ngā waehere ANZSRC Whāinga Ohapori (SEO) ngā waehere ANZSRC Mō ia waehere, tautuhia he ōrau o te pānga, me eke ki te %100 i raro o ia wāhanga. Ko ngā waehere ka tīpakohia, ka whakamahia ki te kōwhiri i ngā Kaiaromatawai i tō Marohitanga. Ko te waehere ANZSRC he whakarōpūtanga whānui e āhei ai te whakarōpū i ngā mahi rangahau me te whanaketanga ki ngā take, ngā putanga me te kaupapa rānei/hoki i takunetia. Kitea ai ngā whakarōpūtanga ANZSRC ka whakamahia e MBIE ki te pūnaha whakahaere whakarōpūtanga a Tatauranga Aotearoa, arā a Aria, ā, e pēnei ana: [Kaupapa Rangahau2020](http://aria.stats.govt.nz/aria/#ClassificationView:uri=http://stats.govt.nz/cms/ClassificationVersion/d3TYSTsmz2uc8CY1) [Whāinga Ohapori 2020](http://aria.stats.govt.nz/aria/#ClassificationView:uri=http://stats.govt.nz/cms/ClassificationVersion/d1iJyaEzjWHJiRej)[Momo Mahi Rangahi 2020](http://aria.stats.govt.nz/aria/#ClassificationView:uri= http://stats.govt.nz/cms/ClassificationVersion/Wg615FKY3OhnyOzL) |

###

### Wāhanga 10: Ētahi atu mōhiohio

|  |
| --- |
| 10.1 **Whakahaeretanga Mana Whakairo Hinengaro**I te 500 kupu, iti iho rānei, whakamāramatia:te āhua o tō tautuhi, tiaki me te tuku i ngā mana whakairo hinengaro ka hua ake i roto i te kaupapa mēnā ko te angitu o to rangahau e whirinaki ana ki te āheinga ki ngā mana whakairo hinengaro kua oti kē te hanga, he whakaaetanga tāu ki te whakamahi i ēnei manamēnā e mahi ngātahi ana koe ki ētahi atu whakahaere, he aha ngā mahere whakahaere mana whakairo hinengaro kua whakaritea.Kia mōhio mai, mō ngā tikanga o tēnei mahere whakatinanaWhakaurua tō whakautu ki konei... |
| 10.2 **Ngā herenga matatika motuhake, waeture hoki**I te 500 kupu, iti iho rānei, whakamāramatia ngā herenga matatika, waeture rānei me ngā whakaaetanga e hiahiatia ana e tutuki ai te kawenga o tō kaupapa rangahau. Mēnā kāore anō kia riro mai ngā whakaaetanga, whakamōhio mai āhea e riro mai ai, ā, ka pēhea hoki e riro mai ai.Ki te kore e whai pānga ngā herenga matatika, waeture rānei ki tō marohitanga, tēnā tuhia "Kāore i te Hāngai". Me whakauru ngā utu e pā ana ki te whakatutuki i ēnei herenga ki roto i tō mahere pūtea (i raro i a "Ētahi atu whakapaunga").Whakaurua tō whakautu ki konei... |
| 10.3 **Mahere Whakahaere Tūraru**I te 500 kupu, iti iho rānei, whakamāramatia ngā tūraru nui ki tutukitanga o ngā putanga o te hōtaka mahi e marohitia ana. Mēnā e taea ana, tohua te tūponotanga me te hiranga o te tūraru, me ngā rautaki whakamauru ka whakatinanahia.Whakaurua tō whakautu ki konei... |
| 10.4 **Ngā pānga taharua** Whakapuakina ētahi pānga taharua, ā, mēnā he tūpono pānga taharua, aronga pānga taharua, tētahi pānga taharua tūturu rānei. Ka uru ki tēnei ngā tūpono pānga taharua ki ngā kaiarotake, he kaimahi MBIE, ngā mea e rua rānei. Mēnā kāore koe i te mōhio, tēnā īmēra mai ki EIVM@mbie.govt.nz, ā, mā mātou koe e āwhina.Ka whakamōhio mātou ki a koe ki ngā mema Pae Aromatawai mā te īmēra i mua o te rā tuku tono.Whākina ngā pānga taharua i konei... |

## Ngā kaupapahere me ngā ture me ngā here tuku pūtea a MBIE

Mā te tuku tono, e whakaae ana koe ki ngā kaupapahere, me ngā ture me ngā here tuku pūtea a MBIE. E kore tēnei arawātea tuku pūtea, e kore hoki tētahi atu kirimana ka hua ake i te tukanga tono e hanga whakaaetanga rangapū i waenga i a MBIE me te Kaitono.

### Ngā kaupapahere tuku pūtea

E whakaatu ana ā mātou kaupapahere tuku pūtea i tō mātou takohanga ki:

* te arāwātea tōkeke, ōrite hoki mā te katoa, kia uru mārika ki te pūnaha pūtaiao.
* te whakarite tutuki i ngā raraunga pūtaiao ka hua ake i ngā haumitanga, ngā manako mōkito o te whakahaere pai i ngā raraunga, me te wātea ki te iwi tūmatanui.

Mō ētahi atu kōrero tirohia tā mātou pae tukutuku [Agencies, policies and budget initiatives](https://www.mbie.govt.nz/science-and-technology/science-and-innovation/agencies-policies-and-budget-initiatives/).

### Ngā ture me ngā here tuku pūtea

1. Ahuwhānui

1.1 He whiriwhiri-kore ngā ture me ngā here, ā, kaua e tuku urupare. Ko ngā kaitono katoa ka tuku marohitanga, ka kīia e mātou kua whakaae ki ngā ture me ngā here Tono Marohitanga, kāore nei he tāpuitanga, he taurangitanga rānei.

1. Ngā whakatewhatewha me te whirinaki ki ngā mōhiohio

2.1 Me mātai e koe tēnei Tono Marohitanga me ngā tuhinga katoa i tohutorotia e tēnei Tono Marohitanga, ā, me whakahaere i ngā whakatewhatewha e tika ana, i mua i te tuku marohitanga. Ki te māharahara koe ki te tikanga o tētahi wāhanga o tēnei Tono Marohitanga, me whakatakoto rawa koe i roto i tō marohitanga te whakamāoritanga, me ngā whakaarotanga i whakamahia e koe.

2.2 E kore a MBIE e noho papanga (ā-kirimana, ā-tūkino, tae atu ki te tōtōā, tētahi atu rānei) ki tētahi atu e whirinaki ana ki ngā mōhiohio i whakaratoa e MBIE, e tētahi atu mā MBIE rānei, i roto i tēnei Tono Marohitanga, e hono ana rānei ki te Tono Marohitanga.

1. Te whirinakitanga a ngā kaitono

3.1 Ko ngā mōhiohio katoa kei tēnei Tono Marohitanga, i tukua rānei ki a koe e MBIE, ko tōna kaupapa he āwhina i a koe ki te whakarite i tō marohitanga. Kua nanaiore a MBIE ki te whakarite i te pono o aua mōhiohio. Engari kāore anō i manatokotia motuhaketia, ā, e kore pea e hou rawa.

1. Te whirinakitanga a MBIE

4.1 Tērā pea ka whirinaki a MBIE ki āu tauākī katoa i tō marohitanga, tae atu ki ngā whakawhiti kōrero, whiriwhiri kōrero hoki ki a MBIE me āna āpiha. Mēnā ka whiwhi pūtea tētahi marohitanga i a MBIE, ka whakaurua pea aua tauākī ki tētahi Whakaaetanga Hōtaka Mahi.

4.2 Me whakarite koe i te tika o ngā mōhiohio katoa ka tukuna e koe ki a MBIE. Kāore he takohanga a MBIE ki te hihira i tētahi marohitanga mō ngā hapa, ngā mahuetanga, ngā hēnga rānei. Me wawe tō whakamōhio i a MBIE kia mōhio koe ki ētahi hapa, mahuetanga, hēnga rānei i tō marohitanga, i roto rānei i ētahi mōhiohio āpiti i tukuna e koe.

1. Ngā whakapoapoa

5.1 Me kaua koe e tuku whakapoapoa, ahakoa he aha, ahakoa hāngai, tāhapa rānei, ki tētahi kaiaromatawai o te pae, tētahi āpiha, kaimahi, kaitohutohu, tētahi atu māngai rānei a MBIE, e hono ana ki ēnei Tono Marohitanga.

5.2 Ka mau tonu ngā whakawhiti kōrero o ia rā (e pā ana ki te whiwhi pūtea i raro i ngā whakaritenga o te wā nei i waenga i a MBIE me tō rōpū) ki ngā kaiwhakapā kua whakaingoatia. Engari hei te wā o te tukanga Tono Marohitanga, me kaua koe e whakamahi i ngā kaiwhakapā o ia rā ki te patipati, ki te kōrero i ngā taipitopito o tēnei Tono Marohitanga, tētahi atu tono rānei e whakaaro ana koe ki te tuku, ki tētahi tangata i MBIE, āna āpiha rānei, tae atu ki ngā kaiaromatawai o te pae.

1. Te mana pupuri me te mana hinengaro

6.1 Ka noho tonu te mana pupuri ki a MBIE o tēnei Tono Marohitanga me ētahi atu tuhinga ka whakaratoa e MBIE ki a koe. Ko te manatā katoa, me ētahi atu mana kei tēnei Tono Marohitanga, me ētahi atu tuhinga, mōhiohio rānei i whakaratoa ki a koe, ki tētahi atu tangata rānei e MBIE, e tētahi atu mō MBIE rānei e hono ana ki tēnei Tono Marohitanga, ka noho tonu, ka puritia tonu i ngā wā katoa, e MBIE, e ōna kaituku raihana rānei.

6.2 Ka tono pea a MBIE, ahakoa te wā, te whakahokinga wawe o ngā tuhinga katoa i whakaratoa ki a koe, me ngā tāruatanga. Me tautuku wawe koe ki tētahi momo tono pēnei.

6.3 Ko ngā marohitanga me ngā mōhiohio ka tukua e koe ki a MBIE, ka noho hei pupuritanga nā MBIE, ā, e kore pea e whakahokia ki a koe. E kore te mana pupuri o te Mana Hinengaro o tētahi marohitanga e riro kia MBIE. Engari, i te wā e tuku ana i te marohitanga, e tuku ana koe i te raihana tohakore-kore, whakawhitinga-kore, mutunga-kore hoki ki a MBIE ki te pupuri, te whakamahi, te whāki me te tārua i tō marohitanga, mō ngā take katoa e pā ana ki tēnei tukunga Tono Marohitanga.

6.4 Kāore e uru ki te Mana Whakairo Hinengaro te mātauranga Māori.

6.5 Mā te tuku marohitanga, ka oati koe e kore e takahia ngā mana hinegaro o tētahi atu, i tō whakaratonga ki a MBIE o ngā mōhiohio kei roto i tō marohitanga, ā, me te whakamahinga a MBIE mō ngā take arotake i tō marohitanga, me ngā whiriwhiri i muri iho.

1. Matatapu

7.1 Ka whāia e kōrua ko MBIE ngā hātepe whaitake ki te tiaki i ngā Mōhiohio Matatapu, i raro i te kōwae 7.3, me te kore e whakatepe i ētahi āhuatanga matatapu i whakaaetia i waenga i a rāua, e kore e whākina ngā Mōhiohio Matatapu ki tētahi atu, ki te kore tētahi atu rōpū e whakaae ā-tuhi.

7.2 Kā āhei kōrua ko MBIE ki te whāki Mōhiohio Matatapu ki tētahi atu tangata e whai wāhi hāngai ana ki te tukanga Tono Marohitanga mōna, pēnei i ngā āpiha, ngā kaimahi, ngā mātanga, ngā kaikirimana, ngā kaitohutohu ngaio, ngā mema pae arotake, ngā hoa rangapū, ngā tumuaki, ngā kaitohutohu rānei, engari mō te kaupapa anake o te whai wāhi ki ngā Tono Marohitanga.

7.3 E whakaae ana koe ko ngā takohanga a MBIE i raro i te kōwae 7.1 ka tau ki raro i ngā herenga kua whakatauhia e te Official Information Act 1982 (OIA), te Privacy Act 2020, ngā tikanga pāremata, tikanga kaupapa ā-ture hoki, me ētahi atu takohanga i raro i te ture. I te wā ka whiwhi a MBIE i tētahi tono OIA e pā ana ki ō Mōhiohio Matatapu, ka kōrero a MBIE ki a koe me te tono pea kia whakamāramatia he aha koe i kī ake he matatapu, he matatapu ā-arumoni rānei ngā mōhiohio.

1. Te tukanga marohitanga

8.1 Ahakoa ētahi atu whakaritenga i tēnei Tono Marohitanga, ka puritia tonutia e MBIE ēnei motika:

* Ka whakarerekē pea, ka whakatārewa, ka whakakore, ka tuku anō hoki/rānei ngā Tono Marohitanga, tētahi wāhanga rānei o ngā Tono Marohitanga.
* Tērā pea ka panoni a MBIE i tētahi wāhanga ōkiko o ngā Tono Marohitanga (tae atu ki te rā) i runga i te tikanga ka whakamōhio wawe i a koe, e taea ai e koe te urupare ki taua huringa.
* He wā anō, ka whakaaetia e MBIE tētahi tono tōmuri, mēnā ka whakatau ia, kāore he whakatakētanga ōkiko ki ētahi atu kaitono.
* Tērā pea ka whakawātea a MBIE i ngā tīwekaweka, i ngā herenga rānei o roto, i te wā rānei o te tukanga Tono Marohitanga, i te wā ka whakaaro a MBIE he tika, he whaitake hoki kia pērā.
* E kore pea tō marohitanga e whakaaetia kia whiwhi pūtea.
* Tērā pea ka ākiritia ngā tono katoa, ētahi noa iho rānei.
* Tērā pea ka whakaaetia tō marohitanga katoa, ko ētahi wāhanga noa iho rānei.
* Ko ngā mōhiohio ka tukuna e koe ki a MIE i roto i tō marohitanga, ka puritia pea, ka whakakorea rānei.
* Ka taea te rapu whakamahukitanga i tētahi(ētahi) kaitono e pā ana ki tētahi take e hono ana ki te tukanga Tono Marohitanga.
* Ka taea te whakapā atu ki tētahi(ētahi) kaitono, ā, tērā pea ka kauparea tētahi atu kaitono, i tētahi wā, i mua, i muri rānei i te whakaaetanga (mēnā rā) o ngā marohitanga.
* Tērā pea ka whakakore a MBIE, e kore rānei e whai whakaarotia, ngā tuhinga e pā ana ki tō marohitanga i tukuna mai e koe, māna, nāu i tono motuhake kia tirohia.
* Kei a MBIE te tikanga o te whakahaere i tēnei tikanga Tono Marohitanga.
1. Kāore he takohanga ā-kirimana e hua ake

9.1 Kāore he kirimana, ētahi atu takohanga ā-ture rānei e pupū ake i waenga i a koutou ko MBIE, e pā ana ki tēnei Tono Marohitanga, tēnei tukanga Tono Marohitanga rānei, kia waitohua rānō tētahi kirimana ōkawa e koutou ko MBIE.

9.2 Ehara tēnei Tono Marohitanga i te tāpaetanga nā MBIE ki te tuku pūtea ki a koe, ki te kuhu rānei ki tētahi whakaaetanga me koe. Ehara te tono, me te taetanga o ngā marohitanga te tohu o tētahi takohanga i runga i a MBIE ki te tuku kirimana mō ngā tono pūtea i tō marohitanga. E kore a MBIE e herea, ahakoa pēhea, kia mana rā anō tētahi kirimana.

9.3 E kore a MBIE e tuku whakaahuatanga, e tuku pūtāhui rānei i roto i tēnei Tono Marohitanga.

9.4 E kore a MBIE e noho here i ngā whakawhitinga kōrero ā-waha hei te wā o te tukanga Tono Marohitanga, otirā kei raro kē i ngā ture o tēnei Tono Marohitanga.

1. Kirimana tukanga kore

10.1 Ahakoa tētahi atu whakaritenga i roto i tēnei Tono Marohitanga, tētahi atu tuhinga rānei e pā ana ki tēnei Tono Marohitanga, ehara te tukunga o tēnei Tono Marohitanga i tētahi mea e here ā-ture ana i a MBIE kia kuhu, kia whai rānei i te tukanga e takoto ana i roto i tēnei Tono Marohitanga, ki te aromatawai rānei i tō marohitanga, ki te kuhu rānei ki ngā whiriwhiri kōrero, whakaritenga kirimana rānei ki a koe.

10.2 Hei kaupare atu i te rangirua, kāore tētahi kirimana ā-tukanga e ara ake i roto i tēnei tukanga Tono Marohitanga.

1. Kaupare papanga

11.1 E kore a MBIE, ētahi atu mema pae aromatawai rānei, ngā āpiha, ngā kaimahi, ngā kaitohutohu, ētahi atu māngai rānei e noho papanga (ā-kirimana, ā-tūkino, tae atu ki te tōtōā, tētahi atu rānei) mō ētahi tūkino, tāhapa rānei, whakapaunga, ngaromanga, ētahi atu utu rānei (tae atu ki ngā utu ā-ture) i pā ki a koe, ō hoa, tētahi atu tangata rānei e hono ana ki tēnei tukanga Tono Marohitanga, tae atu ki ēnei, i raro, ā, me ētahi atu:

* te tukanga aromatawai
* te whakaritenga o tētahi marohitanga
* ngā whakatewhatewha i te kaitono, ā te kaitono rānei
* te whakamutu kirimana
* te whakaaetanga, te whakakorenga rānei o tētahi ākiritanga o tētahi marohitanga
* te tārewatanga, te whakakorenga rānei o te tukanga i whakaarotia i roto i tēnei Tono Marohitanga,
* ngā mōhiohio rānei i tukua, kāore rānei i tukua ki tētahi kaitono.

11.2 Mā te whai wāhi ki tēnei tukanga Tono Marohitanga, e whakawātea ana koe i ō motika ki te tuku kerēme mō MBIE. I te mea kāore e taea te karo ngā hononga ā-ture i waenga i a koutou ko MBIE i raro i te ture, ko te papanga a MBIE ka whāitihia ki te $1.

11.3 E kore tētahi mea i roto, i tohua rānei i roto, i ara ake rānei i roto i tēnei Tono Marohitanga, ētahi atu whakawhiti kōrero rānei ki tētahi kaitono, e whakamāramatia ai hei tohutohu ā-ture, ā-pūtea, tētahi atu momo tohutohu rānei.

1. Ngā utu me ngā whakapaunga

12.1 Kāore a MBIE e haepapa ana ki ngā utu, ngā whakapaunga rānei i utua e koe ki te whakariterite i tētahi tono.

1. Te ture whakahaere me te mana whakatau ture

13.1 Ka whakamāramatia tēnei Tono Marohitanga i runga anō i te mana whakahaere o te ture o Aotearoa, ā, e whakaae ana koe ki te tuohu ki te mana whakatau ture motuhake o ngā kōti o Aotearoa, i roto i tētahi tohenga e pā ana ki tēnei Tono Marohitanga, tētahi atu marohitanga rānei.

1. Te whāki mōhiohio

14.1 Ka tuku tūmatanuitia e MBIE ēnei mōhiohio e whai ake nei:

* Te ingoa o te marohitanga
* Te ingoa o te Kaitaurima angitu (te rōpū kirimana)
* Ngā ingoa o ngā rōpū Rangapū katoa
* Te tauākī tūmatanui (kei roto i te marohitanga)
* Ngā tauākī tūmatanui i roto i ngā pūrongo Kokenga, te pūrongo Whakamutunga hoki/rānei (mēnā ka whiwhi pūtea)
* Te tapeke o te pūtea i tukuna
* Te tau kirimana (mēna i whiwhi pūtea)
* Ngā rā tīmata, rā mutu hoki o te kirimana (mēnā i whiwhi pūtea)
* Te tūnga o te kirimana (mēnā i whiwhi pūtea)
* Ngā mōhiohio ANZSRC kei roto i tō tono (mēnā ka whiwhi pūtea).

14.2 E tono ana a MBIE kia kaua koe e tuku pānuitanga pāpāho, ētahi atu mōhiohio rānei e pā ana ki te tukanga e takoto ana i tēnei Tono Marohitanga, te tukunga, te whakaaetanga rānei o tētahi marohitanga mā tētahi ara tūmatanui, ki te kore koe e whakamōhio wawe i a MBIE.